Faberlic

ҶСО «Faberlic» («Фаберлик») — ширкати фурӯши мустақими Русия, тавлидкунадаи лавозими ороишӣ, пӯшок, аксессуарҳо, пойафзор ва дигар анвоъи мол, ки соли 1997 таъсис ёфта, аз соли 2001 бо номи кунунии худ фаъолият мекунад.

 Таърих 
Муассиси ширкати «Фаберлик» Алексей НечаевОснователь Faberlic Алексей Нечаев стал председателем партии  «Новые люди» // 7 авг 2020 ва нахустин мудири кулли он Александр Даванков дар лагери пионерӣ вохӯрданд, ҳарду Донишгоҳи давлатии Маскавро хатм карда, якҷоя тиҷоратро оғоз карданд. Дар соли 1998 Нечаев ва Даванков иҷозатномаи истифодаи перфторан дар коркарди пӯст — маҳлуле, ки дар ИҶШС таҳия шуда, қодир ба интиқоли оксиген ва ба таври васеъ ҳамчун хуни сунъӣ ҳангоми ҷанг дар Афғонистон истифода мешуд, ба даст оварданд. Маҳлули оксигенӣ асоси кремҳои оксигендорро ташкил дод, ки шарикон бо онҳо ба бозори лавозими ороишӣ таҳти бренди «Русская линия» ворид шуданд. Дар пасманзари буҳрони иқтисодии соли 1998, тавлидкунандагони лавозими ороишии хориҷӣ таъминотро кам карданд ва таблиғро маҳдуд карданд, ки ин ба ширкатҳои русӣ дар сегментҳои миёна ва пасти нархҳо, аз ҷумла «Русская линия», кумак кард.
Дар соли 2001"Русская линия" ба"Фаберлик" ивази ном кард, ки онро метавон ҳамчун «устоди тасвир» тарҷума кард. Ба гуфтаи Нечаев, тағир додани ном дар робита ба ворид шудан ба бозорҳои хориҷӣ зарур буд, ки дар он ҷо ба соҳибкорон тамғаи молии қаблан сабтиномнашуда бо номи хушсадое лозим буд, ки иртибот бо Русияро дар назар надорад.

Дар соли 2011 бо ширкатҳои Edelstar ва Infinum ва соле баъд бо Sengara муттаҳид шуд.

Дар соли 2016 ширкатҳои Florange ва Denas MS ба Faberlic пайвастанд.

Дар соли 2017 дар шаҳри Фурманови вилояти Иваново ба тавлиди маҳсулот духтии худӣ шурӯъ кард. Дар соли 2019 ҳукумати шаҳри Маскав ба тавлидоти Faberlic мақоми муҷтамаъи саноатӣ дод.

Соли 2021 муҷтамаъи тавлидоти фаронсавии BIOSEA ба Faberlic ҳамроҳ шуд.

 Фаъолият 
Ширкат ба тавлиди маҳсулоти гуногун машғул аст: лавозими ороишӣ, атриёт, маводди кимиёи рӯзгор, молҳо барои хона, хӯрока, молҳои кӯдакона, пӯшок, пойафзор ва лавозимот, таҳпӯшҳо, маҳсулот барои ҳайвоноти хонагӣ.

Дар соли 2017 ширкат бунёди дастгирии лоиҳаҳои таълимӣ ва тиҷории «Капитанҳои Русия»-ро таъсис дод.

Дар соли 2020 бо дастгирии Маркази саноеъи эҷодии Донишгоҳи давлатии Маскав мактаби мӯд ва сабки худро таъсис дод. Дар ҳамон сол ширкат лоиҳаҳои иҷтимоии «МАН МОДАРАМ» ва «Дӯсти паноҳгоҳӣ»-ро оғоз намуд.

 Лавозими ороишӣ ва кимиёи рӯзгор 
Корхонаи тавлидоти завозими ороишии «Фаберлик» дар кӯчаи Никопольская дар ноҳияи Бирюлёво Западное дар ҳавзаи маъмурии ҷанубии Маскав воқеъ аст.

Аз соли 2002 инҷониб ширкат Маркази тавсеъаи илмии худро дорад.

Ширкат истеҳсоли лавозими ороишии худро дорад, ки дар он тибқи маълумоти соли 2020, дар як сол беш аз 150 миллион адад маҳсулоти ороишӣ тавли дмекунад.

 Пӯшока ва лавозимот 
Моҳи майи соли 2017 ширкат аввалин корхонаи дӯзандагӣ дар шаҳри Фурманови вилояти Ивановоро ифтитоҳ кард.

 Faberlic FMCG Accelerator 
Моҳи майи соли 2016 «Фаберлик» якҷоя бо ширкати сармоягузории Global Venture Alliance шитобдиҳандаи тиҷорати корпоративии Faberlic FMCG Accelerator-ро боз кард. Дар соли 2016 Faberlic аз 250 номзад 5 лоиҳаи ояндадорро интихоб кард.

 Ҷунбиши сабзи Русия «ЭКА» 
Дар соли 2010, Faberlic Ҷунбиши сабзи Русия «ЭКА» -ро таъсис дод, ки ба он комиссари ҷунбиши «Наши» Марина Кокорина сарварӣ мекунад. Бо дастгирии ширкат аз ҷониби аъзои ҷунбиш беш аз 10 000 000 дарахт шинонда шуд.

 Эзоҳ 

 Пайвандҳо